Z A P I S N I K

 s konstituirajuće sjednice Dječjeg gradskog vijeća Grada Koprivnice (u daljnjem tekstu: Vijeće), održane u zgradi Gradske uprave u Koprivnici, Zrinski trg 1/I, u gradskoj vijećnici, soba broj 11, dana 2.12.2024. godine.

Sastanku su bili nazočni sljedeći dječji vijećnici:

Šimun Dimač, Nika Klasić, David Halavuk, Erik Žeželj, Jakov Oslovčan, Roko Međimorec, Rafaela Dotov, Luca Jukić, Noa Kosnica, Ema Varga, Šimun Vidaković, Hana Zelčić, Andrej Balaško, Eva Marković, Šime Stanković, Fran Kišivan i Mateo Maček.

Ostali prisutni: Ksenija Ostriž – zamjenica gradonačelnika Grada Koprivnice, Dario Jembrek – pročelnik Službe ureda gradonačelnika Grada Koprivnice, Ana Mlinarić – pročelnica Upravnog odjela za društvene djelatnosti, Sandra Sabolić – voditeljica Dječjeg gradskog vijeća Grada Koprivnice, Vesnica Mlinarić – koordinatorica za rad s dječjim vijećem iz Osnovne škole „Braća Radić“ Koprivnica, Martina Crnković – koordinatorica za rad s dječjim vijećem iz COOR Podravsko sunce, Jasna Relja - koordinatorica za rad s dječjim vijećem iz Osnovne škole „Đuro Ester“ Koprivnica, Lucija Hajduković - koordinatorica za rad s dječjim vijećem iz Osnovne škole „Podolice“ Koprivnica, Katarina Križić - koordinatorica za rad s dječjim vijećem iz Osnovne škole „Antun Nemčić Gostovinski“ Koprivnica i Narcisa Jembrek – viša savjetnica za socijalnu skrb u Upravnom odjelu za društvene djelatnosti Grada Koprivnice.

Odsutni članovi: Lina Ilić, Rafael Martinaga i Bruna Sokač.

Početak sjednice u 11,00 sati.

Prije otvaranja konstituirajuće sjednice sve prisutne pozdravio je gosp. Dario Jembrek i zahvalio se svima na dolasku. Sjednicu je otvorila zamjenica gradonačelnika Grada Koprivnice, Ksenija Ostriž, pozdravivši sve prisutne. Ukratko je ispričala kako funkcionira Gradska uprava, potaknula je dječje vijećnike da budu aktivni te im je podijelila poklone Grada Koprivnice.

Voditeljica Dječjeg gradskog vijeća Grada Koprivnice, Sandra Sabolić, je nakon toga predloženi dnevni red dala na glasovanje i konstatirala da je Vijeće jednoglasno usvojilo dnevni red.

D N E V N I R E D:

1. Izvještaj o provedenim izborima za saziv Dječjeg gradskog vijeća Grada Koprivnice;

2. Predstavljanje kandidata za Dječjeg gradonačelnika/-icu;

3. Izbor Dječjeg gradonačelnika/-ice i njegovih/njezinih zamjenika;

4. Donošenje Poslovnika o radu Dječjeg gradskog vijeća Grada Koprivnice;

5. Razno. -

Točka 1.

Voditeljica Dječjeg gradskog vijeća, Sandra Sabolić, podnijela je izvještaj o provedenim izborima za Vijeće, ustvrdivši kako je gradonačelnik Grada Koprivnice, dana 16.09.2024. godine, donio Odluku o raspisivanju izbora za članove Vijeća, a izbori su održani 31.10.2024. godine u četiri osnovne škole s područja Grada Koprivnice i COOR Podravsko sunce te da je izabrano ukupno 20 vijećnika, odnosno po četiri iz svake škole. Voditeljica Dječjeg gradskog vijeća je dječjim vijećnicima još jednom pokazala prezentaciju koju je poslala koordinatoricama svih škola, a koje su imale zadatak djeci istu pokazati.

Točka 2.

Voditeljica Dječjeg gradskog vijeća je zamolila kandidate koji se žele kandidirati za dječjeg gradonačelnika/icu da se ukratko predstave.

Učenici koji su se kandidirali:

Rafaela Dotov – OŠ ''Antun Nemčić Gostovinski''

Luca Jukić - OŠ ''Antun Nemčić Gostovinski''

Hana Zelčić – OŠ ''Podolice''

Ema Varga – OŠ ''Đuro Ester''

Jakov Oslovčan - OŠ ''Antun Nemčić Gostovinski''

Erik Žeželj – OŠ ''Braća Radić''

Andrej Balaško - OŠ ''Podolice''

Točka 3.

Rezultati nakon 1. kruga izbora:

1. Rafaela Dotov – 5 glasova;

2. Luca Jukić – 2 glasa;

3. Hana Zelčić – 2 glasa;

4. Ema Varga – 2 glasa;

5. Jakov Oslovčan – 0 glasova

6. Erik Žeželj – 5 glasova;

7. Andrej Balaško – 0 glasova

S obzirom na jednak broj glasova, bilo je potrebno provesti i 2. krug glasovanja.

Rezultati nakon 2. kruga izbora za dječjeg gradonačelnika/icu:

1. Rafaela Dotov – 10 glasova;

2. Erik Žeželj – 7 glasova.

Rezultati nakon 2. kruga izbora za zamjenika/icu dječjeg gradonačelnika/ice:

1. Luca Jukić – 5 glasova;

2. Hana Zelčić – 5 glasova;

4. Ema Varga – 7 glasova.

Za dječju gradonačelnicu je izabrana je Rafaela Dotov. Njen prvi zamjenik je Erik Žeželj, a druga zamjenica Ema Varga.

Točka 4.

Voditeljica Dječjeg gradskog vijeća je upoznala dječje vijećnike s Poslovnikom o radu Dječjeg gradskog vijeća Grada Koprivnice te je nakon toga predloženi poslovnik dala na glasovanje i konstatirala da je Vijeće jednoglasno usvojilo Poslovnik.

Točka 5.

Voditeljica Dječjeg gradskog vijeća, Sandra Sabolić, se zahvalila svima te izrazila želju i nadu za daljnjom uspješnom suradnjom. Zamolila je koordinatore da joj pošalju kontakt brojeve svih dječjih vijećnika kako bi mogli komunicirati oko daljnjih aktivnosti u Vijeću.

Budući da se više nitko nije javio za riječ, gđa. Sandra Sabolić je zaključila sjednicu.

Sjednica je završena u 12,20 sati.

Zapisničarka: Sandra Sabolić